Idoralararo kollegial organlarni tubdan qisqartirish va yanada optimallashtirish chora-tadbirlari toʻgʻrisida
(decree, 2024-10-24)

2017 — 2021-yillarda Oʻzbekiston Respublikasini rivojlantirishning beshta ustuvor yoʻnalishi boʻyicha Harakatlar strategiyasi maqsadlarini roʻyobga chiqarishning muhim sharti olib borilayotgan islohotlarning toʻliq amalga oshirilishi, shuningdek, ijtimoiy-iqtisodiy va ijtimoiy-siyosiy rivojlanishga doir muammolarni oʻz vaqtida aniqlash va samarali hal etish borasida davlat boshqaruvi tizimining aniq faoliyat yuritishini talab etadi. Boshqaruvga oid qarorlar samaradorligini oshirish hamda tarmoqlararo, idoralararo va hududlararo muvofiqlashtirishni talab etuvchi masalalarni koʻrib chiqish va takliflar tayyorlash samaradorligini oshirish maqsadida davlat hokimiyati organlari tomonidan tashkil etiladigan idoralararo kollegial organlar (komissiyalar, kengashlar, ishchi guruhlar va boshqalar) mazkur yoʻnalishda alohida oʻrin tutadi. Shu bilan birga, Oʻzbekiston Respublikasida Maʼmuriy islohotlar konsepsiyasi davlat-hokimiyat vakolatlari berilgan, davlat apparatining zarur darajada faoliyat yuritishiga toʻsqinlik qiluvchi idoralararo kollegial organlarni tubdan qisqartirishni nazarda tutadi. Idoralararo kollegial organlarning vazifalari, funksiyalari va vakolatlari tahlili ularning mamlakatda olib borilayotgan islohotlarda samarali ishtirok etishiga salbiy taʼsir koʻrsatayotgan bir qator omillar mavjudligini koʻrsatdi. Jumladan: birinchidan, idoralararo kollegial organlarni tuzish va tugatishning aniq mezonlari hamda tartib-taomillarining belgilanmaganligi mazkur organlar sonining keskin koʻpayishi va oqibatda maʼmuriy apparatning, budjet yukining ortishi va davlat boshqaruvini byurokratlashtirishga olib keldi; ikkinchidan, davlat-hokimiyat vakolatlarining idoralararo kollegial organlarga asossiz oʻtkazilishi ularning amalda mustaqil davlat hokimiyati organi maqomiga ega boʻlishiga, davlat organlari va tashkilotlaridan ustun turuvchi vakolat va ularning faoliyatiga maʼmuriy aralashish imkonini berdi; uchinchidan, idoralararo kollegial organlar faoliyatidagi takrorlash va parallelizm davlat organlari vazifa va funksiyalarining oʻrnini egallashga, qabul qilinayotgan qarorlar va aniq natijalarga erishishda javobgarlikning susayishiga olib kelmoqda; toʻrtinchidan, idoralararo kollegial organlar maqomining noaniqligi amalda ularning qarorlari ustidan maʼmuriy tartibda shikoyat qilish imkonini yoʻqqa chiqarmoqda; beshinchidan, amaliy ahamiyatga ega boʻlmagan idoralararo kollegial organlarning mavjudligi, shuningdek, ularning tarkibiga kollegial organ faoliyatiga aloqasi boʻlmagan davlat organlari va boshqa tashkilotlar mansabdor shaxslarining kiritilishi ularga ortiqcha maʼmuriy yuklama boʻlib, asosiy vazifalarni bajarishdan chalgʻitmoqda; oltinchidan, amalda idoralararo kollegial organlarning koʻpchiligi yuklangan vazifalarning oʻz dolzarbligini yoʻqotganligi yoki toʻliq bajarilganligi tufayli uzoq vaqt davomida faoliyat yuritmayapti. 2017 — 2021-yillarda Oʻzbekiston Respublikasini rivojlantirishning beshta ustuvor yoʻnalishi boʻyicha Harakatlar strategiyasida belgilangan vazifalarga muvofiq, shuningdek, davlat-hokimiyat vakolatlarini qayta taqsimlash hamda vazirlik va idoralarning mustaqil yurituviga berish maqsadida: 1. Belgilab qoʻyilsinki: idoralararo kollegial organlar yordamchi xususiyatga ega maslahatlashuv organ boʻlib, vakolatli davlat organlari va tashkilotlariga yuklatilgan vazifalar va funksiyalarni bajarish borasida koʻmaklashadi, shuningdek, idoralararo hamkorlikni taʼminlaydi; davlat organlari va tashkilotlarining idoralararo hamkorligi mustaqillik, oʻziga boʻysunuvchi sohada samarali faoliyat yuritish va vazifalarning lozim darajada bajarilishi uchun rahbarlarning shaxsiy javobgarligi tamoyillariga asoslanadi; respublika va hududlararo idoralararo kollegial organlar qonunlar, Oʻzbekiston Respublikasi Prezidenti hujjatlari va Oʻzbekiston Respublikasi Hukumati qarorlari bilan, hududlardagi idoralararo kollegial organlar esa mahalliy ijro hokimiyati organlari qarorlari bilan tuziladi; idoralararo kollegial organlarni tuzish haqidagi qarorlar asoslangan boʻlishi, ularning tarkibi esa barcha aʼzolarning samarali ishtirokini taʼminlaydigan darajada shakllantirilishi lozim; idoralararo kollegial organlar rahbarlari mazkur organlar faoliyatini tashkil etish, yuklatilgan vazifalar va funksiyalarni sifatli bajarish, tarkibni yangilab borish, shuningdek, yuklatilgan vazifalar va funksiyalar toʻliq bajarilgan yoki samarasiz faoliyat yuritilgan hollarda ularni tugatish yuzasidan oʻz vaqtida taklif kiritish yuzasidan shaxsan javobgardir. 2. 2018-yil 1-oktabrdan Oʻzbekiston Respublikasi Prezidenti hujjatlari va Oʻzbekiston Respublikasi Hukumati qarorlari bilan tuzilgan ayrim idoralararo kollegial organlar 1-ilovadagi roʻyxatga muvofiq ularning vakolatlari tegishli davlat va xoʻjalik boshqaruvi organlari, mahalliy ijro etuvchi hokimiyat organlari va boshqa tashkilotlarga oʻtkazilgan holda tugatilsin. 3. Oʻzbekiston Respublikasi Prezidenti hujjatlari va Oʻzbekiston Respublikasi Hukumati qarorlari bilan tuzilgan va optimallashtirilishi lozim boʻlgan idoralararo kollegial organlarning roʻyxati 2-ilovaga muvofiq tasdiqlansin. 4. Shunday tartib belgilansinki, unga asosan quyidagilar: idoralararo kollegial organlarga davlat-hokimiyat vakolatlarini berish, qonunda belgilangan hollar bundan mustasno; amaliy ahamiyatga ega boʻlmagan, shuningdek, davlat boshqaruvida, davlat organlari va tashkilotlari faoliyatida byurokratizm, sansalorlik va boshqa maʼmuriy toʻsiqlarning yuzaga kelishiga sabab boʻladigan idoralararo kollegial organlarni tashkil etish va faoliyat yuritishi; idoralararo kollegial organlarga davlat organlari vazifa va funksiyalarining oʻrnini egallashga, qabul qilinayotgan qarorlar va aniq natijalarga erishish uchun javobgarlikning susayishiga olib keluvchi takrorlovchi va parallel funksiyalarni yuklash; idoralararo kollegial organlar ishiga ularning faoliyat sohasiga bevosita aloqasi boʻlmagan davlat organlari va tashkilotlarini jalb etish taqiqlanadi. 5. Oʻzbekiston Respublikasi Vazirlar Mahkamasi ikki oy muddatda: a) mazkur Farmonning 1 va 2-ilovalarini amalga oshirish boʻyicha tegishli chora-tadbirlarning bajarilishini taʼminlasin. Bunda quyidagilar nazarda tutilsin: tugatilayotgan va takomillashtirilayotgan idoralararo kollegial organlarning vazifalari, funksiyalari, huquqlari va majburiyatlarini belgilovchi normativ-huquqiy hujjatlarni xatlovdan oʻtkazish va oʻrganishni tashkil etish; oʻtkazilgan xatlov va oʻrganish natijalariga koʻra, tugatilayotgan idoralararo kollegial organlarning mavjud vakolatlarini davlat va xoʻjalik boshqaruvi organlari, mahalliy ijro etuvchi hokimiyat organlari va boshqa tashkilotlarga oʻtkazish, shuningdek, optimallashtirish nazarda tutilgan idoralararo kollegial organlarning vazifalari, funksiyalari, huquqlari, majburiyatlari va tarkibini qayta koʻrib chiqishni nazarda tutuvchi tegishli normativ-huquqiy hujjatlar loyihalarini tayyorlash; davlat organlari va tashkilotlarida tugatilayotgan idoralararo kollegial organlar faoliyatini tashkil etishni taʼminlash uchun kiritilgan shtat birliklarini qayta koʻrib chiqish; b) Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari tomonidan joylardagi idoralararo kollegial organlarning xatlovdan oʻtkazilishi va optimallashtirilishini taʼminlasin; v) Idoralararo kollegial organlar toʻgʻrisidagi nizomni tasdiqlasin. Bunda quyidagilar nazarda tutilsin: idoralararo kollegial organlarni tashkil etish va tugatish yuzasidan tashabbus kiritish tartibi; idoralararo kollegial organlarni tashkil etish zaruratini asoslovchi aniq mezonlar; idoralararo kollegial organlarning asosiy vazifalari; idoralararo kollegial organlar faoliyatining samaradorligi uchun javobgarlik va natijadorlikka doir talablar. 6. Oʻzbekiston Respublikasi Bosh vaziri va uning oʻrinbosarlariga tugatilayotgan idoralararo kollegial organlarning oʻtkazilayotgan vazifalari, funksiyalari va majburiyatlari Oʻzbekiston Respublikasi Vazirlar Mahkamasining tegishli komplekslari tarkibiga kiruvchi davlat organlari va tashkilotlari tomonidan lozim darajada bajarilishini taʼminlash yuzasidan javobgarlik yuklatilsin. 7. Oʻzbekiston Respublikasi Vazirlar Mahkamasi Adliya vazirligi, manfaatdor vazirlik va idoralar bilan birgalikda har yili faoliyat yuritayotgan idoralararo kollegial organlar faoliyati samaradorligini tahlil qilsin va baholasin hamda natijasi boʻyicha ularni kelgusida qisqartirish va optimallashtirish yuzasidan takliflar kiritsin. 8. Oʻzbekiston Respublikasi Adliya vazirligi: 2018-yil 1-noyabrga qadar muddatda faoliyat yuritayotgan idoralararo kollegial organlar reyestrini shakllantirsin, doimiy yangilab borsin va ochiqligini taʼminlasin; ikki oy muddatda qonun hujjatlariga ushbu Farmondan kelib chiqadigan oʻzgartish va qoʻshimchalar toʻgʻrisida Oʻzbekiston Respublikasi Vazirlar Mahkamasiga takliflar kiritsin. 9. Mazkur Farmonning ijrosini nazorat qilish Oʻzbekiston Respublikasining Bosh vaziri A.N. Aripov va Oʻzbekiston Respublikasi Prezidenti maslahatchisining birinchi oʻrinbosari B.M. Mavlonov zimmasiga yuklansin. T/r Idoralararo kollegial organning nomlanishi Idoralararo kollegial organni tashkil etish uchun asos boʻlgan normativ-huquqiy va boshqa hujjat 1. Davlat mulkini sotish boʻyicha tender savdolarini oʻtkazuvchi Davlat komissiyasi Oʻzbekiston Respublikasi Prezidentining 2006-yil 21-iyuldagi “Baʼzi Respublika komissiyalari va kengashlari tarkiblari hamda ularning faoliyatini tashkil etish masalalari toʻgʻrisida”gi PQ-423-son qarori 2. Idoralararo bojxona-tarif kengashi Oʻzbekiston Respublikasi Prezidentining 2006-yil 21-iyuldagi “Baʼzi Respublika komissiyalari va kengashlari tarkiblari hamda ularning faoliyatini tashkil etish masalalari toʻgʻri sida”gi PQ-423-son qarori 3. Toshqin suvlari va sel oqimlarini xavf-xatarsiz oʻtkazib yuborishni taʼminlash, qor koʻchish va yer koʻchki hodisalari xavfini kamaytirish boʻyicha Hukumat komissiyasi Oʻzbekiston Respublikasi Prezidentining 2007-yil 19-fevraldagi “Toshqinlar, sel oqimlari, qor koʻchish va yer koʻchki hodisalari bilan bogʻliq favqulodda vaziyatlarning oldini olish hamda ularning oqibatlarini tugatish borasidagi chora-tadbirlar toʻgʻrisida”gi PQ-585-son qarori 4. Oʻzbekiston Respublikasining Milliy axborot-kommunikatsiya tizimini rivojlantirish kompleks dasturi amalga oshirilishini muvofiqlashtirish boʻyicha Respublika komissiyasi Oʻzbekiston Respublikasi Prezidentining “Oʻzbekiston Respublikasining Milliy axborot-kommunikatsiya tizimini yanada rivojlantirish chora-tadbirlari toʻgʻrisida”gi 2013-yil 27-iyundagi PQ-1989-son qarori 5. Radiochastotalar boʻyicha Davlat komissiyasi Oʻzbekiston Respublikasi Prezidentining 2013-yil 22-oktabrdagi “Radiochastota spektrini boshqarishni tashkil qilish va foydalanishni takomillashtirish toʻgʻrisida”gi PQ-2053-son qarori 6. Bolalar musiqa va sanʼat maktablari faoliyatini yanada takomillashtirish boʻyicha 2016 — 2020-yillarga moʻljallangan Davlat dasturi bajarilishini muvofiqlashtiruvchi Respublika komissiyasi Oʻzbekiston Respublikasi Prezidentining 2015-yil 20-noyabrdagi “Bolalar musiqa va sanʼat maktablari faoliyatini yanada takomillashtirish boʻyicha 2016 — 2020-yillarga moʻljallangan davlat dasturi toʻgʻrisida”gi PQ-2435-son qarori 7. 2017 — 2021-yillarda Orolboʻyi mintaqasini rivojlantirish Davlat dasturining amalga oshirilishini muvofiqlashtirish hamda tizimli nazorat qilishni taʼminlash boʻyicha respublika komissiyasi Oʻzbekiston Respublikasi Prezidentining 2017-yil 18-yanvardagi “2017 — 2021-yillarda Orolboʻyi mintaqasini rivojlantirish davlat dasturi toʻgʻrisida”gi PQ-2731-son qarori 8. Qurilishi tugallanmagan obyektlar va foydalanilmayotgan ishlab chiqarish maydonlarini xatlovdan oʻtkazish hamda aniqlash boʻyicha idoralararo komissiyalar Oʻzbekiston Respublikasi Prezidentining 2017-yil 23-fevraldagi “Tadbirkorlarning ishlab chiqarish maydonlaridan foydalanishlarini yanada ragʻbatlantirish chora-tadbirlari toʻgʻrisida”gi PQ-2796-son qarori 9. Turizmni rivojlantirish boʻyicha muvofiqlashtiruvchi kengash Oʻzbekiston Respublikasi Prezidentining 2017-yil 16-avgustdagi “2018-2019-yillarda turizm sohasini rivojlantirish boʻyicha birinchi navbatdagi chora-tadbirlar toʻgʻrisida”gi PQ-3217-son qarori 10. Erkin iqtisodiy va kichik sanoat zonalari maʼmuriy kengashlarining faoliyatini muvofiqlashtirish boʻyicha Respublika kengashi Oʻzbekiston Respublikasi Prezidentining 2017-yil 25-oktabrdagi “Erkin iqtisodiy zonalar va kichik sanoat zonalari faoliyati samaradorligini oshirish borasidagi qoʻshimcha chora-tadbirlar toʻgʻrisida”gi PQ-3356-son qarori 11. 2015 — 2019-yillarda Guliston shahrida drenaj tizimini yanada takomillashtirish, meliorativ holatini yaxshilash va yer osti suv sathini kamaytirish, muhandislik-kommunikatsiya va ijtimoiy infratuzilmani rivojlantirish dasturini ishlab chiqish boʻyicha Respublika komissiyasi Oʻzbekiston Respublikasi Prezidentining 2015-yil 9-martdagi “2015-2019-yillarda Guliston shahrida drenaj tizimini yanada takomillashtirish, meliorativ holatini yaxshilash va yer osti suv sathini kamaytirish, muhandislik-kommunikatsiya va ijtimoiy infratuzilmani rivojlantirish dasturini ishlab chiqish toʻgʻrisida”gi F-4421-son farmoyishi 12. YUNESKO ishlari boʻyicha Oʻzbekiston Respublikasi Milliy komissiyasi Oʻzbekiston Respublikasi Prezidentining 1994-yil 29-dekabrdagi “YUNESKO ishlari boʻyicha Oʻzbekiston Respublikasi milliy komissiyasini tashkil etish toʻgʻrisida”gi 629-son qarori 13. Jahon savdo tashkiloti bilan ishlash boʻyicha idoralararo komissiya Vazirlar Mahkamasining 1995-yil 10-fevraldagi “Jahon savdo tashkiloti bilan ishlash boʻyicha idoralararo komissiya tuzish toʻgʻrisida”gi 45-son qarori 14. Axborot faoliyati va maʼlumotlar uzatishni takomillashtirish va samaradorligini oshirish boʻyicha idoralararo muvofiqlashtirish komissiyasi Vazirlar Mahkamasining 1998-yil 10-iyuldagi “Chastota spektridan foydalanish, teleradiodasturlarni shakllantirish va tarqatish hamda maʼlumotlar uzatish samaradorligini oshirish yuzasidan qoʻshimcha chora-tadbirlar toʻgʻrisida”gi 293-son qarori 15. Respublika epidemiyaga qarshi kurashish favqulodda komissiyasi Vazirlar Mahkamasining 2000-yil 12-apreldagi “Respublika epidemiyaga qarshi kurashish favqulodda komissiyasi tarkibini va komissiya toʻgʻrisidagi nizomni tasdiqlash haqida” 142-son qarori 16. Yer qaʼri uchastkalaridan foydalanish shartlarini ishlab chiqish va mahsulot taqsimotiga oid bitimlar loyihalarini koʻrib chiqish boʻyicha Maxsus davlat komissiyasi Vazirlar Mahkamasining 2003-yil 30-iyundagi “Yer qaʼri uchastkalaridan foydalanish shartlarini ishlab chiqish va mahsulot taqsimotiga oid bitimlar loyihalarini koʻrib chiqish boʻyicha maxsus davlat komissiyasining tarkibi toʻgʻrisida”gi 295-son qarori 17. Qishloq xoʻjaligida islohotlarni chuqurlashtirish boʻyicha Respublika komissiyasi Vazirlar Mahkamasining 2004-yil 25-fevraldagi “Qishloq xoʻjaligida iqtisodiy islohotlarni chuqurlashtirish boʻyicha respublika komissiyasi faoliyatini takomillashtirish toʻgʻrisida”gi 87-son qarori 18. Oʻzbekiston Respublikasi Qishloq va suv xoʻjaligi vazirligining Oʻzbekiston Qishloq xoʻjaligi ilmiy-ishlab chiqarish markazi huzuridagi Kimyolashtirish va oʻsimliklarni himoya qilish vositalari davlat komissiyasi Vazirlar Mahkamasining 2005-yil 4-yanvardagi “Kimyolashtirish va oʻsimliklarni himoya qilish vositalari davlat komissiyasi (davlat kimyo komissiyasi) faoliyatini tashkil etish masalalari toʻgʻrisida”gi 1-son qarori 19. Oʻzbekiston Respublikasi Vazirlar Mahkamasi huzuridagi Aholi punktlari kompleks qurilishini nazorat qilish komissiyasi Vazirlar Mahkamasining 2009-yil 12-fevraldagi “Aholi punktlarini kompleks qurishda shaharsozlik normalari va qoidalari qatʼiy bajarilishini nazorat ilishni kuchaytirishga doir qoʻshimcha chora-tadbirlar toʻgʻrisida”gi 41-son qarori 21. Oʻzbekiston Respublikasi taʼlim muassasalariga qabul qilish boʻyicha Davlat komissiyasi qoshidagi Talabalar oʻqishini koʻchirish va qayta tiklash idoralararo komissiyasi Vazirlar Mahkamasining 2017-yil 20-iyundagi “Oliy taʼlim muassasalariga oʻqishga qabul qilish, talabalar oʻqishini koʻchirish, qayta tiklash va oʻqishdan chetlashtirish tartibi toʻgʻrisidagi nizomlarni tasdiqlash haqida”gi 393-son qarori 22. FATF yangi tavsiyalarini oʻrganish va tatbiq etish boʻyicha Idoralararo ishchi komissiya Vazirlar Mahkamasining 2012-yil 7-maydagi 309-F-son farmoyishi 23. Asosiy vositalar (shu jumladan havo kemalari va aviatsiya dvigatellari)ni “Oʻzbekiston havo yoʻllari” MAK balansidan chiqarib tashlash masalalarini koʻrib chiqish va xulosalar tayyorlash boʻyicha idoralararo komissiya Vazirlar Mahkamasining 2004-yil 5-apreldagi 208-F-son va 2012-yil 27-yanvardagi 54-F-son farmoyishlari 24. Missionerlik va prozelitizm bilan bogʻliq negativ holatlar kelib chiqishiga qarshi kurash Idoralararo kollegiyasi Vazirlar Mahkamasining 2008-yil 23-maydagi 07/44-17-son majlis bayoni 25. “Oʻzdavtemiryoʻlnazorat” DI huzuridagi Toshkent — Samarqand temir yoʻl liniyasida yuqori tezlikda yuruvchi poyezdlar xavfsizligini taʼminlash boʻyicha doimiy Idoralararo komissiya Oʻzbekiston Respublikasi Bosh vazirining 2013-yil 27-fevraldagi 05/30-9-son topshirigʻi